ABŞ Hizbullah liderlərini hədəf alır
ABŞ rəsmiləri terror qrupunun Azərbaycanda sui-qəsd planlaşdırdığını bildirir
Birləşmiş Ştatlar Hizbullaha qarşı təzyiqi gücləndirmək üçün səylərini artırır. Bu günlərdə Vaşinqton İranın himayə etdiyi terror qruplaşmasının yüksək rütbəli rəsmilərindən ikisinin həbsinə gətirib çıxaracaq məlumat üçün milyonlarla dollar təklif edib. Çərşənbə axşamı Dövlət Departamenti Hizbullahın Xarici Təhlükəsizlik Təşkilatına başçılıq etdiyi Təlal Həmiya ilə bağlı hər hansı məlumat üçün $7 milyon, 1983-cü ildə ABŞ Donanmasının Beyrutdakı sığınacaqlarının bombalanmasına yardım etmiş yüksək rütbəli əməliyyatçı Fuad Şükürlə bağlı məlumat üçünsə $5 milyon dollar dəyərində mükafat irəli sürüb. “Qrup bu cür terror aktları törədə bilmək üçün qlobal miqyasda qüdrət əldə etməyə çalışır,” Terrora Qarşı Milli Mübarizə Mərkəzinin direktoru Nikolas Rasmussen bildirib. O, heç bir təhlükənin qaçılmaz olmadığını və Hizbullahın aktiv şəkildə ABŞ-ı hədəf almağa çalışdığını deyib. ABŞ kəşfiyyatı uzun zamandır Livanda faəliyyət göstərən Hizbullahı İranın terror fəaliyyətlərindəki əsas tərəfdaşı olaraq görürdü. Rəsmilər deyir ki, Hizbullah əməliyyatçıları bütün dünyada aktivdir və 2012-ci ildə Bolqarıstanda ölümcül hücum törədib, bundan əlavə, Azərbaycan, Misir, Kipr, Tailand və Peruda da sui-qəsdlər planlaşdırıb. Terror əleyhinə mübarizə idarəsinin rəsmiləri Hizbullahın inkişaf etmiş raket arsenalını genişləndirməsindən, eyni zamanda özünün silah istehsal edən zavodlar tikməsindən narahatdır. ABŞ-ın terror qarşı mübazirə aparan əməliyyatçıları Küveyt və Nigeriyada Hizbullaha məxsus silah önlükləri aşkar edib. Hizbullaha qarşı ən son addım olaraq ABŞ prezidenti Donald Tramp terror qrupun əsas sponsor İranın 2015-ci ildə əldə olunan nüvə razılığına əməl edib-etmədiyini açıqlayacaq. Ötən həftə Tramp İranın razılığa əməl etmədiyini düşündüyünü və nüvə razılığını ləğv edə biləcəyini deyib. Lakin bunun İranın Hizbullahdan istifadəsinə necə təsir göstərəcyi aydın deyil. Terror əleyhinə mübarizə aparan yüksək səviyyəli rəsmilər razılıqla Hizbullahın fəaliyəti arasında birbaşa əlaqə görmədiklərini deyir. Lakin ABŞ ordusunun rəsmiləri nüvə razılığı nəticəsində açılan $50-150 milyard dollar dondurulmuş aktivlərin İranın dəstəklədiyi qüvvələrə, xüsusilə də Hizbullaha axdığından narahatdır. ABŞ-ın Hizbullah əleyhinə səylərini çətinləşdirən bir başqa məsələ də bəzi ölkəlrin təşkilatı həm terror qrupu həm də siyasi partiya olaraq görmələridir. Livanda isə Hibullahın bəzi üzvləri parlament üzvü və nazir olaraq fəaliyyət göstərir. Lakin çərşənbə axşamı Dövlət Departamentinin terrora qarşı koordinatoru Neyten Seyls deyib ki, Hizbullaha qarşı mübarizə aparmaq Tramp admnistrasiyasının əsas prioritetidir. “Hizbullahın heç bir siyası qolu yoxdur. O, vahid təşkilatdır, terror təşkilatıdır,” Seyls deyib. Seyls həmçinin bildirib ki, Livan Hizbullahı terror təşkilatı olaraq tanımalı olsa da, ABŞ Livan höküməti və ordusu ilə işləməyə davam edəcək. Seyls Livanın silahlı qüvvələrini “Livan sərhədini terror təhlükələrindən qorumaq üçün effektiv tərəfdaş” adlandırıb. Lakin çərşənbə axşamı yüksək vəzifəli İsrail rəsmisi Livanın silahlı qüvvələrinin Hizbullah liderlərinin təsirinə məruz qaldıqları ilə bağlı narahatlığını ifadə edib. “Livan ordusu müstəqilliyini itirib və Hizbullah aparatının ayırlmaz bir hissəsinə çevirilib,” deyə İsrailin xarici işlər naziri Aviqdor Liberman bildirib.